Борис Младенов-Young
Извая Бог мъжа от глина…

chitanka.info

Извая Бог мъжа от тиня,

а от реброто му — жената,

да бъде негова „робиня“,

другарка вярна в самотата.

И даде им благословия:

„Плодете се и се множете!

В богатство и в сиромашия

с деца дома си напълнете!“

И те се втурнаха тогава

към сламената си постеля,

да следват Божата повеля…

И днес за негова прослава

потомците им продължават

с подобна стръв любов да правят!

Сидни, Австралия — 2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.